Szülői tájékoztató
Tisztelt Szülők!
A Nyári Napközis Tábor ebben az évben is a kialakult helyzetre való tekintettel az iskolákban kerül megszervezésre, oly módon, hogy a lehetőségekhez képest a Kamaraerdei Ifjúsági Parkban és a Kondorosi úti uszodában is lesznek programok, melyet kirándulások tehetnek teljessé. A külsős programokra az iskolákból és vissza, külön autóbusszal szállítjuk a tanulókat. (A Napközis Tábor központi telefonszáma: 0620/501-50-69, továbbá minden iskola saját telefonszámán érhetők el a táboroztató vagy szervező pedagógusok.)
Turnusok :


I. 
2021. június
28 -
2021. július
9.


II.
2021. július
 12 -
2021. július

23.


III.
2021. július
   26 -

2021. augusztus
6.


IV.
2021. augusztus
 9 -
2021. augusztus
19.

A tábor nyitvatartása: hétfőtől péntekig, 8 órától ─ 16 óráig.
A telefon, pénz, értékek elvesztéséből adódó károkért felelősséget nem vállalunk. A táborozásban az 1-7. évfolyam tanulói vehetnek részt, akik nem igényelnek különleges gondozást. Óvodás és a 8. osztályt elvégzett gyermek nem táborozhat.
Az étkezés megszervezése és lebonyolítása az e-menzán keresztül az iskolában történik. 

Az ingyenes étkezésre jogosultak ebédigénylése ugyanúgy kötelező, mint akik térítési díjat fizetnek.
A diétás étkezés igénybevételi rendje ugyanaz, mint a tanév során. 

Napirend:

· Érkezés 7:00-8:00-ig az iskolába

· Létszámellenőrzés

· Tantermek elfoglalása 

· Reggeli 8:00-8:30

· Iskolai és iskolán kívüli foglalkozások 9:00-11:30 

· (A pedagógus munkaterve alapján vagy a napközis tábor vezetősége által szervezett programok)                     

· Ebéd 12:00-13:00 

· Csendespihenő 13:00-14:00 (alternatív programok a teremben, feltételektől függően, megfelelő távolságtartás betartásával)

· Délutáni foglalkozások 14:00-15:30 (Amennyiben lehetséges kiscsoportokban, udvaron 1,5 méteres távolság betartásával.)

· Uzsonna 15:30-16:00

· Napközis tábor zárása 16:00
Tervezett programok:

Táborvezetés által szervezett:

· Sport

· játszótéri program

· labdarúgás (két műfüves pálya van a táborban)

· sorversenyek

· strandröplabda

· fürdés, uszoda használat
· Informatika
· Kézműves foglalkozások

· Kirándulások

·   Úszás, fürdés: a táborban két medence van, délelőtt fürdözés, továbbá vízilabda                      és különböző játékok a vízben (felügyelet és a játék irányítását a sportosok és az úszómester látja el.)
· A KORDA Filmstúdió látogatóközpontjának megtekintése Etyeken, utazás külön busszal oda-vissza. 
· Tábori foglalkozások egy része rossz idő esetén az iskolában is megszervezhető 
      (pl.: ugrálóvár, sor- és váltóverseny, kézműves foglalkozás, a KIP által szervezett programok             
            telepítése az iskolába).
· Külső helyszínek: kirándulások, séták az elmúlt évek tábori gyakorlatának megfelelően.                       Külön autóbusz biztosítása a tábor vezetőségének megszervezésében

· Tervezett további helyszínek: 

· Nyéki Imre Uszoda (Kondorosi út)

· Kamaraerdei Ifjúsági Park

· A fenti helyszíneken hétfőtől csütörtökig fürdés, uszodai programok

· A Budakeszi Vadasparkba kirándulás vagy múzeumlátogatás.
· Programváltoztatás joga fenntartva!
· A fenti programok kiegészítik az iskolai programokat, s a tervek szerint hetente vagy kéthetente legalább egyszer kerül sor rájuk.

További fontos információk:
· Tanulók gyógyszerezését nem vállaljuk.

·  Telefon, pénz, értékek elvesztéséből adódó károkért felelősséget nem vállalunk.

· A szülőknek a táborozás megkezdése előtt gyermeke saját iskolájában kell benyújtani a jelen levél végén található nyilatkozatot, kislánya vagy kisfia egészségi állapotáról.

· A betegség elmúltának esetén a visszajövetel orvosi igazoláshoz kötött. Az igazolást a táborozás megkezdése előtt kell benyújtani, mindenkinek a saját iskolájában. 

· Orvosi, védőnői ellátás biztosítása az önkormányzat döntése és a Szent Kristóf Szakrendelő beosztása alapján. 

· Minden iskolában elkülönítő helyiséget kötelező biztosítani a hatályos előírások alapján az esetleges megbetegedések miatt.
Amennyiben kérdésük van a Nyári Napközis Táborral kapcsolatban, gyermekük iskolájának vezetői, munkatársai és a táborvezetés szívesen, készséggel áll rendelkezésre.

Mindenkinek boldog, szép nyarat és a gyerekeknek jó tábororzást kívánunk.

Budapest, 2021. június 7.





Tisztelettel:






Homolay Károly





                                              igazgató
                                                                                                       táborvezető

